fi fi fi sv fi fi fi fi sv fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Päihteitä käyttävien raskaana olevien naisten palvelujärjestelmä kehittyy asiakasmaksulain uudistuessa - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Alkoholi, tupakka ja riippuvuudet, Lapset, nuoret ja perheet, Sote-uudistus
Asiakasmaksulain uudistus vähentää päihteitä käyttävien raskaana olevien naisten kohtaamaa byrokratiaa. Tämän vuoden heinäkuun alusta alkaen raskauden seurantakäynnit erikoissairaanhoidossa HAL-poliklinikoilla (huume, alkoholi, lääkkeet) muuttuvat asiakkaille maksuttomiksi.
Päihteitä käyttävän naisen hakeutuminen HAL-poliklinikan palveluiden piiriin parantaa raskauden seurantaa, motivoi hoitoon ja auttaa puuttumaan ongelmiin. Hoidon ja seurannan maksuttomuus ja helppous ovat tässä tärkeitä tekijöitä. Palvelun maksullisuus on nostanut kynnystä hakeutua tai sitoutua hoitoon ja seurantaan, tai jopa estänyt hoidon kokonaan.
Toisaalta uudistus ja maksuttomuus koskee vain yhtä päihteitä käyttävän raskaana olevan naisen käyttämää palvelua. Jatkossa tulee selvittää maksuttomuuden ulottamista HAL-poliklinikoiden lisäksi muihinkin päihteitä käyttävien palveluihin, esimerkiksi laitosmuotoiseen päihdehoitoon ja päihdekuntoutukseen.
Päihteiden käyttö on nähtävä yhteiskunnassa sellaisena terveysongelmana, jota on mahdollista hoitaa ja tämä on myös yhteiskunnallisesti kannattavaa.
Laskun maksaminen toimeentulotuesta on monimutkainen ja eriarvoistava prosessi
Maassamme on monimutkaisia järjestelmiä, jotka periaatteessa turvaavat hoidon toteutumisen ja ovat rakennettu ihmisten hyväksi. Näiden tehokas käyttö edellyttää kuitenkin huomattavan hyvää toimintakykyä sekä taitoja ja mahdollisuuksia hyödyntää digitaalisia palveluja.
Asiakasmaksulain mukaisen laskun kierrättäminen Kelan ja sosiaalitoimen kautta vaatii asiakkaalta itsenäistä suoriutumista, käsityskykyä prosessista, osaamista, muistamista ja vaivannäköä.  Sähköinen asiointi Kelassa edellyttää pankkitunnusten käyttöä eikä liitteiden lisääminen hakemuksiin ole päihdeongelmaiselle välttämättä mutkatonta.
Asiakkaan kokemusmaailmassa Kela voi näyttäytyä poislähettävänä ja kasvottomana. Elämä näyttäytyy teknisenä päätöksenä, jossa sosiaalityön perinteisiin kuuluva yksilökohtainen harkinta ja kohtaaminen etääntyvät liian kauas asiakkaasta.
Jos laskua haetaan täydentävänä tai ehkäisevänä toimeentulotukena, tulee asiakkaan itse erikseen hakea tätä sekä esittää riittävät perusteet tuen myöntämiselle.  Asiakkaiden tiedot ja kyvyt vaihtelevat huomattavasti ja joillain on vaikeuksia ilmaista itseään kirjallisesti.
Toisinaan päätös täydentävästä toimeentulotuesta tehdään suunnitelmallisesta sosiaalityöstä irrallaan. Tällöin on mahdollista, että hakemus hylätään, kun yhteys sosiaalityön kokonaisvaltaiseen käsitykseen asiakkaan tilanteesta jää puuttumaan ja hakemuksen perustelu on asiakkaan resurssien varassa. Jos asiakkaalla on oma sosiaalityöntekijä, voi sosiaalityöntekijä kirjata etuusohjeen, joka lähtökohtaisesti velvoittaa maksamaan laskun.
Päihteitä käyttävän asiakasryhmän kohdalla korostuu tarve sosiaalityölle ja taloussosiaalityön osaamiselle. Nykyinen järjestelmä, jossa perustoimeentulotuki ja osin myös täydentävä toimeentulotuki ovat irrallaan sosiaalityöstä, voi olla tämän asiakasryhmän kannalta ongelmallista. Asiakkaiden asemaa siis heikennetään rakenteellisen tason ratkaisuilla.
Palvelujen saatavuutta ja saavutettavuutta voidaan vielä kehittää laajentamalla maksuttomuutta
Asiakasmaksulain uudistus helpottaa raskaana olevien päihteitä käyttävien naisten asiakasmaksuihin liittyvää byrokratiaa, mutta ei tee sosiaalihuollon työntekijöitä toimettomiksi. Monista palveluista kertyy edelleen asiakasmaksuja. Uudessa asiakasmaksulaissa myös toimeentulotuesta maksettavat maksut otetaan mukaan maksukattoon. Maksukaton täyttymistä täytyy kuitenkin edelleen seurata itse. Jos elämänhallinnassa on puutteita, tämä voi olla käytännössä mahdotonta.
Erityinen huoli on, että maksamattomat maksut menevät suoraan perintään, jolloin maksukatot ovat turhia ja velkakierre entistä syvempi. Toimeentuloon ja talousasioiden hoitamiseen liittyvät vaikeudet ovat osa elämäntilanteen kokonaisuutta, joissa ilmenee taloudellisen tuen lisäksi sosiaalityön ja sosiaalipalvelujen tarvetta.
Terveyden edistämistä ja sairauksien ennaltaehkäisyä korostetaan esimerkiksi terveydenhuoltolaissa ja sote-uudistuksessa. Sikiön kannalta HAL-poliklinikoiden toiminnassa ja muussa päihdehoidossa on kyse välttämättömästä päihdehaittojen ennaltaehkäisystä.
Palvelujärjestelmämme täytyy tukea vahvasti päihteitä käyttävien raskaana olevien palveluihin hakeutumista ja sitoutumista purkamalla kaikki kohtuullisin kustannuksin poistettavissa olevat rakenteelliset esteet.
Anne Arponen projektipäällikkö Erityispalvelut, THL
Margareeta Häkkinen ylilääkäri Erityispalvelut & oikeuskemia, THL
Teija Karttunen sosiaalityön esimies Vantaan kaupunki
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.